Skolen skulle tilføres elever fra Hvornum Skole og Søbakkeskolen, men forældrene fra de to skoler ønsker ikke at sende deres børn til Onsild. Det betyder nu, at Onsild Skole ikke har elever nok. Derfor har Mariagerfjord Kommune planer om at lukke skolen i Onsild. Ifølge Mariagerfjord Kommunes beregninger, så vil Onsild Skole gå fra i 2011 at have 115 elever til i 2022 at være nede på 85 elever. Faldet i elevtallet betyder, at skolen vil miste 1,2 millioner kroner i tildelinger. Det svarer til, at der skal være tre lærere færre på skolen. På den baggrund anser Mariagerfjord Kommune ikke længere, at der er grundlag for at drive skolen videre. Børne- og Ungeudvalget skal behandle sagen tirsdag.

Referat:
Skolen i Onsild står til at lukke, når næste skoleår er overstået. Skolen var ellers reddet i den nye skolestruktur i Mariagerfjord Kommune.